Γιώργος Σταυρακάκης

Ο Γιώργος Σταυρακάκης (13 Οκτωβρίου 1954 - 27 Φεβρουαρίου 2015) ήταν Έλληνας σεισμολόγος, που υπηρέτησε ως ευρωβουλευτής με το ΠΑΣΟΚ.

 Βιογραφία 
Γεννήθηκε στο χωριό Χριστός της  Ιεράπετρας το 1954Νεκρολογία   (αγγλικά) και σπούδασε στο τμήμα Φυσικής του Πανεπιστημίου Αθηνών, από όπου αποφοίτησε το 1978.Γιώργος Σταυρακάκης 1954 - 2015, ιστοσελίδα Γεωδυναμικού Ινστιτούτου του Εθνικού Αστεροσκοπείου Αθηνών.

Στη συνέχεια έκανε μεταπτυχιακές σπουδές στη γεωφυσική στο Πανεπιστήμιο του Μίνστερ στη Γερμανία (1981) και στην τεχνική σεισμολογία στο Πανεπιστήμιο Τσουκούμπα της  Ιαπωνίας (1985), για να ακολουθήσουν οι διδακτορικές σπουδές στη σεισμολογία στο Πανεπιστήμιο Αθηνών (1986). Εργάστηκε ως σεισμολόγος στον Οργανισμό Αντισεισμικού Σχεδιασμού και Προστασίας (ΟΑΣΠ) από το 1983 και για 4 χρόνια. Διετέλεσε μεταξύ άλλων, αντιπρόεδρος του Δ.Σ. του ΟΑΣΠ (1997-2005) και Διευθυντής του Γεωδυναμικού Ινστιτούτου του Εθνικού Αστεροσκοπείου Αθηνών (1995-2008), στο οποίο νωρίτερα εργάστηκε και ως ερευνητής.

Ασχολήθηκε ενεργά με την πολιτική. Εξελέγη ευρωβουλευτής με το ΠΑΣΟΚ το 2009.Έλληνες ευρωβουλευτές 2009-2014 , eklogika.gr, ανάκτηση 27-2-2016.

Το 2012 επανεξελέγη  Α' Αντιπρόεδρος της Επιτροπής Περιφερειακής Ανάπτυξης του Ευρωπαϊκού Κοινοβουλίου.Γ.Σταυρακάκης (ΠΑΣΟΚ) - Α΄ Αντιπρόεδρος στην Επιτροπή Περιφερειακής Ανάπτυξης, δικτυακός τόπος Ευρωπαϊκού Κοινοβουλίου, 25-1-2012, ανάκτηση 27-2-2015. 

Πέθανε στην Αθήνα το 2015 σε ηλικία 60 ετών από καρκίνο και κηδεύτηκε την επομένη στο νεκροταφείο των Μελισσίων.Πέθανε ο σεισμολόγος Γιώργος Σταυρακάκης, Το Ποντίκι, ηλεκτρονική έκδοση, 27-2-2015.

Ήταν παντρεμένος, με 2 γιους.Πέθανε ο Κρητικός σεισμολόγος Γιώργος Σταυρακάκης, fonien.gr, 27-2-2015.

 Παραπομπές 

Κατηγορία:Έλληνες σεισμολόγοι
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2009-2014